Aalborg Stiftstidende, 1845-01-01
Aalborg Stiftstidende Adresse-Avis. Aar 1845. No 1. Onsdagen den 1ste Januar. Denne Avis, som udgives af Jens Chr. Borch & Julie Røe og redigeres af Bernhard Roe, udgaaer 5 Gange ugentlig og kan bestilles paa alle kgl. Postcomptoirer i Danmark og Hertugdømmerne samt paa Stiftsbogtrykkeriet i Aalborg, hvor Prisen er 7 Mk. 8 s. qvartaliter. Aalborg, den 1ste Januar 1845. Et tilbagelagt Aar lader os atter med tankefulde Blik skue tilbage i det fuldendte Tidsafsnit, imedens Hjertets Ønsker for det kommende bevæge sig fra Læbe til Læbe og imedens mangen Veemods Taare over det Henrundne viger for Nytaarshaabets Morgenrøde. Hvad det gamle Aar har bragt os og hvad det har taget os, dets nydte Glæder og dets efterladte sørgende Minder gjennemkrydse ved den alvorsfulde Aars vexel vor Sjæll. Vender vor Tanke sig til de store Begivenheder, der i det almindelige Samfunds røre ere fremtraadte og have været betegnende for Civilisations= og Humanitets-Principernes Fremskriden. eller Tilbagegang, eller dvæler den ved den snævrere Kreds, hvori vi hver især bevæge os og ved den, som tæt omgiver hver af os og ligesom snoer sig om vore Hjerters Inderste, hvor mange glade Tilskikkelser opløfte da ikke Aanden og fylde Sjælen med Tak og hvor mangen skuffet Forhaabning og mangen et frister Tab nedstemmer os ikke til smertefuld Betragtning? Dog, vi ville ikke paa denne Aarets første Morgen, der meere tilhører det tillidsfulde og glade Haab end de blandede Erindringer, fordybe os i Beskuelsen af det Tidsbillede, hvis Dække for en kort Tid er nedrullet, og hvis flygtige Betragtning, hvilket end det Jndtryk er, som Enhver efter Anskuelsernes og Stemningernes Forskjellighed bringer derfra, kun giver os Kortsynede og usikkre Regnemestere en saa dunkel Forestilling og et saa usikkert Resultat, om det er paa Glædernes eller Bekymringernes Side at Summen bliver. – Jdet vi, for Sammenstillingen af de vundne eller tilbagevegne Resultater i den politiske og store Samfundsphære, senere skulle meddele vor tilbageskuende Oversigt, fængsler Tanken os øieblikkeligt til vor nærmeste Samfundskreds, vor Byes Midte, i hvilken, desværre, mangen et taarefyldt Blik vil skue tilbage paa det forsvundne Aar, hvormed navnlig saa mange af de ædleste Huusmødre, under en sørgelig Sygdom, forsvandt fra Livets Lys og deres Kjæres jordiske Hjem. En sørgende Veemods taage er derved især i Aarets sidste Halvdeel bleven udbredt over den Læserkreds, hvori disse Blade først udgaae, men Aarets Slutning har allerede bebudet og fremviist et glædeligt Skifte i Sundhedstilstandene, der fortiden, efter Kyndiges Forsikkring, spreder hver Bekymring. J denne Retning som i enhver anden er det Tilliden og Haabet, de faste Ankre, der gjøre tryg og stærk ved den nyaabnende Fart henover Tidens Bølge. Under saadanne Tanker og med de Følelser, som ved Samlingen og Bønnen i Guds Huus paa Aarets sidste Aften have fyldt Sjælen, vil derfor Enhver, styrket og glad bringe Aaret sit Velkommen, det vi ledsage med Hjertets Ønsker for Konge og Fødeland, for Begges uadskilte Lykke, for Civilisations og Humanitets, sand Borgerfriheds og oprigtige Frihedsbegrebers kraftige Fremgang, for villig Imødekommen af begrundede Folkeønsker og for Lykkens Blomstring under et retviist Scepter, for befæstelse af virksomt Borgersind og velvilligt Broder sind, at der i Opfyldelsen af i det mindste nogle af de mange Ønsker, som Forhaabningernes Overflødighedshorn paa denne Dag udstrøer, maa fremspire et Glædeligt Nytaar!